Fodoa Community Day Senior High School

Fodoa Apaamu Da Nsɔwdo Skuul a wɔsan frɛ no FOSEC yɛ aban nsɔwdo skuul a ɔwɔ Kwahu West Mansin, wɔ Ghana Epuei Mantɔw mu. Wɔdze Fodoa Apaamu Da Nsɔwdo Skuul sii hɔ wɔ Wukuda, Ɔbɛsɛ bosoom da ɔtɔ do eduonu-esia (26), afe 2016. Ɔreyɛ ayɛ dɛ skuul no atsena hɔ mfe eson. Efir ber a wɔhyehyɛɛ skuul no, na ɔyɛ da kor skuul nkotsee nye ɔkwan kor a wɔfa do kɔ hɔ a wonnyi bea a wɔbɛtra mu. Nanso, ankorankor ahɔhodan bi wɔ hɔ a skuul no mu esuafo dodow no ara etum tena: mbanyin ahɔhodan kor na mbasiafo ahɔhodan kor. Skuul no wɔ Kumasi-Accra kwan kɛse no ho bɛyɛ kilomita 34 (akwansin 21) fir Nkawkaw. Skuul no yɛ mbea a wɔyɛ BECE wɔ Kwahu West Mansin no mu kor.

 Abakɔsɛm 
Afe 2014 mu no, Mansin ananmusinyi a ɔwɔ Kwahu Atɔe Mansin mu Hon. Dr. Obeng Somuah nye Mansin Ananmusinyi a ɔwɔ Kwahu Epuei Hon Nana Antwi na ananmusinyi ahorow bi dze asɔ bɔɔ famu hyɛɛ dwumadzi n'ase. Skuul yi ka nsɔwdo skuul ahaebien a Ɔmanpanyin Mahama hyɛɛ ho bɔ noho. Prof Nana Agyakwa Frimpong III a oenya ne beebi kɔr, dɛm ber no Foda manhen kyerɛɛ n'enyiso wɔ adze a aban ahyɛ ase noho wɔ n'asaase do.Nananom guu nsa, bɔɔ mpaa kyerɛɛ Nyankopɔn na nananom abosom a wɔwɔ asaase no do dɛ wombeyi musu biara ɔbɛbɛ dɛm ber no. wowiee dwumadzi no afe 2016 mu na Ɔmanpanyin Mahama buee ano wɔ Ɔbrɛfɛw 26, 2016 mu.

 Skuul Mpanyimfo 
NkaneeDzinFirKɛpemBer Wodzii1LETICIA ATUA-BAADU20162018Mfe Ebien2VORMAWOR M. AKU20182019Bosom Esia3JOYCE SUSANNA OTENG POKU20192020

 Mbɔdzembɔ 
Agokansi mu: Skuul no n'ahokeka wɔ skuul ahorow agorkansi ho no wɔ sor. Fodoa SHS dɛ ɔbaa nkyɛr no, tum yii Nkwatia Presbyterian Senior High (Nkwasco) fii 2019 nwomasua afe no mu agorkansi no mu na ɔkɔr do dzii St. Peters do nkunyim wɔ hɔn anksa fie.

Skuul ahorow makyen akansi: Wɔ hɔn mfe ebiasa yi wɔ bae yi, skuul no etum edzi nkunyim wɔ faawodzi da makyen akansi a Mansin krakye na nwomasua krakye hyehyɛɛ.

 Mboa Adze 

Nkyekyεmu:Ghana Nsɔwdo Skuul
Nkyekyεmu:Aban skuul ahorow a wɔwɔ Ghana